
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 16P/9/2026 8726200504 11. 03. 2026 JUDr. Dagmar Soliarová ECLI:SK:OSPP:2026:8726200504.2
Uznesenie Okresný súd Poprad, sudca JUDr. Dagmar Soliarová, v právnej veci mal. detí: A., nar. XX.X.XXXX, B., nar. XX.XX.XXXX, C., nar. XX.XX.XXXX Vansačové, bytom D. XX, t. č. zverené do NOS starej matky, v konaní na návrh navrhovateľky: E. F. F., nar. XX.X.XXXX, bytom D. XX, o zverenie detí do náhradnej osobnej starostlivosti, takto rozhodol: Konanie z a s t a v u j e . II. Žiaden z účastníkov n e m á n á r o k na náhradu trov konania. odôvodnenie: 1. Navrhovateľka podala na tunajšom súde návrh na zverenie súrodencov do náhradnej osobnej starostlivosti. 2. Vzhľadom ku skutočnosti, že návrh bol neúplný – navrhovateľka riadne neuviedla dátumy narodení mal. detí, ktoré žiada zveriť do náhradnej osobnej starostlivosti, k návrhu nepriložila rodné listy mal. detí ani úmrtný list starej matky, ktorej boli mal. deti zverené, súd výzvou zo dňa 18.02.2026 vyzval navrhovateľku na opravu/doplnenie svojho návrhu doručeného súdu dňa 10.02.2026. 3. Podaním doručeným súdu dňa 04.03.2026 vzala navrhovateľka svoj návrh v celom rozsahu späť. 4. Podľa § 29 ods. 1 zákona č. 161/2015 Z. z. Civilný mimosporový poriadok (ďalej len "CMP") navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. Podľa § 52 CMP žiaden z účastníkov nemá nárok na náhradu trov konania, ak tento zákon neustanovuje inak. 6. Na základe citovaných ustanovení a na základe dispozitívneho úkonu navrhovateľky súd konanie v celom rozsahu zastavil. O trovách konania súd rozhodol v zmysle § 52 CMP. Poučenie: Proti tomuto uzneseniu je možné podať odvolanie do 15 dní od jeho doručenia na tomto súde ku Krajskému súdu v Prešove. V odvolaní sa popri všeobecných náležitostiach podania (§ 127 CSP) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie
dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2026:8726200504.2 (dáta aktuálne k 9. 11. 2026). Záväzné je znenie zverejnené súdom.




